section_heading: Povijest
paragraph_text: Rad na Općeslavenskom lingvističkom atlasu (OLA) počeo je u skladu s odlukom 4. Međunarodnoga slavističkog kongresa (Moskva, rujan 1958.). Pri Međunarodnom komitetu slavista bilo je osnovano Povjerenstvo OLA, u koje su ušli ugledni slavisti iz raznih zemalja i koje je osnovalo međunarodnu radnu skupinu. Više istaknutih dijalektologa iz Hrvatske i inozemstva pri matičnim akademijama znanosti, a u okviru međunarodnih projekata, surađuju na OLA od 1958. godine.